b"\n_START_ARTICLE_\nFrikirkelig Barne- og Ungdomsunion\n_START_SECTION_\nForm\xc3\xa5l\n_START_PARAGRAPH_\nFBUs form\xc3\xa5l er \xc3\xa5 skape kontakt og fremme samarbeid mellom medlemsorganisasjonene og i forhold til andre akt\xc3\xb8rer, for \xc3\xa5 styrke organisasjonenes barne- og ungdomsarbeid.\n_START_SECTION_\nHistorie\n_START_PARAGRAPH_\nI 1877 hadde baptistene sitt f\xc3\xb8rste landsm\xc3\xb8te i Bergen. Der ble det foresl\xc3\xa5tt at det ble valgt en komit\xc3\xa9 som kunne v\xc3\xa6re et bindeledd mellom virksomheten i Norge og NSSU's kontor i London. Komiteen ble valgt og fikk 7 medlemmer. Den fikk bl. a. i oppdrag \xc3\xa5 utarbeide statutter for en s\xc3\xb8ndagsskoleforening og \xc3\xa5 ansette en som kunne tjene s\xc3\xb8ndagsskolens sak p\xc3\xa5 heltid. Dette var starten for Norsk S\xc3\xb8ndagsskoleunion (NSSU) i Norge. Komiteen som ble valgt i Bergen fungerte som bindeledd b\xc3\xa5de her hjemme og overfor den engelske unionen de f\xc3\xb8rste 13 \xc3\xa5rene. Men allerede i 1880, p\xc3\xa5 baptistenes landsm\xc3\xb8te i Trondheim, ble sp\xc3\xb8rsm\xc3\xa5let om en utvidet komit\xc3\xa9 dr\xc3\xb8ftet, og det ble samtalt om \xc3\xa5 utgi et s\xc3\xb8ndagsskoleblad og annen aktuell litteratur. I 1890 kom lederen for The National Sunday School Union i England, Mr. Edwards, til Oslo. Der ble han m\xc3\xb8tt av representanter for frikirkelige menigheter og samfunn, og de dr\xc3\xb8ftet saken sammen. I 1900 avholdt Norsk S\xc3\xb8ndagsskoleunion sitt f\xc3\xb8rste landsm\xc3\xb8te. \xc3\x85rsrapporten viste da at opplaget for tekstboken det \xc3\xa5ret var 10 000. Bibelleseplanen var trykt i 7\xc2\xa0000 eksemplarer, og opplaget for s\xc3\xb8ndagsskolel\xc3\xa6rerbladet \xc2\xabS\xc3\xb8ndagsskolel\xc3\xa6reren\xc2\xbb var 1100. I anledning \xc2\xabPalmes\xc3\xb8ndagsofferet\xc2\xbb ble det samme \xc3\xa5r sendt ut 25 000 offerkonvolutter til 246 s\xc3\xb8ndagsskoler. NSSU var ogs\xc3\xa5 tidligere med i Verdens S\xc3\xb8ndagsskoleforbund, og i 1936 ble S\xc3\xb8ndagsskolenes Verdenskongress arrangert i Oslo._NEWLINE_I 1996 ble NSSU (Norsk S\xc3\xb8ndagsskoleunion) omorganisert, og fikk etterhvert det nye navnet Frikirkelig Barne- og Ungdomsunion._NEWLINE_De 6 medlemsorganisasjonene hadde i 2006 tilsammen ca. 25\xc2\xa0000 tellende medlemmer, som de fikk offentlig st\xc3\xb8tte for. I tillegg har de noen tusen medlemmer som ikke er tellende i henhold til myndighetenes krav.\n_START_SECTION_\nAktiviteter\n_START_PARAGRAPH_\nFBU er med som samarbeidspartnere i flere utgivelser av diverse undervisningsmateriell for barneledere. Blant annet har vi sammen med S\xc3\xb8ndagsskolen Norge utarbeidet s\xc3\xb8ndagsskolemateriellet Sprell Levende. FBU arrangerer ogs\xc3\xa5 konferanser for ledere i barne- og ungdomsarbeidet. Flere av medlemsorganisasjonene er ogs\xc3\xa5 samarbeidspartnere i konfirmasjonsopplegget Tentro, selv om ikke FBU som organisasjon er direkte knyttet til dette."